钦定古今图书集成/明伦汇编/氏族典/第460卷 > 魏时亮
## 钦定古今图书集成/明伦汇编/氏族典/第460卷 > 魏时亮

按《明外史魏时亮传》：“时亮，字工甫，南昌人。嘉靖三十
八年进士。授中书舍人，选兵科给事中。隆庆元年，以
左给事中使朝鲜还，进户科给事中。三年，擢太仆少
卿。初，徐阶、高拱相构，时亮与朝臣攻去拱。已而拱复
入考察，言官排异己者，时亮坐不谨落职。万历十二
年，用丘橓、俞懋学等荐，起南京大理丞，再迁太仆卿。”
俄由光禄寺迁右佥都御史，进右副都御史，历刑部
左、右侍郎，拜南京刑部尚书。逾年卒官。